《春试后姜如须见过赋赠》
明代·黎遂球

苑西禅寺阁重重，箧有儒书远近宗。香喷玉河朝蘸笔，月回金阙夜吟钟。

题门字几疑凡鸟，怀刺名应辨一龙。同值尧蓂闰正后，赋成何以颂乾封。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。